Anne Miettinen "Issanda tabamus kivisüdamesse"
Tere kõigile!
Tahan teile õpetada järgmistest asjadest:
kuidas saada kätte sulle määratud saatus, su ülesanne.
Ma usun, et Jumal on andnud igaühele ülesande
emaüsast alates.
Teine asi on,
kas oled võtnud Kristuse vastu või mitte,
kuid sul on oma teatud ülesanne.
Võib-olla on sulle prohveteeritud
või sulle on jagatud midagi Jumala Sõnast,
või sa oled unes midagi saanud,
et selline on su tulevik.
Aga seda pole juhtunud ja sa oled selles pettunud.
Kuid ära muretse selle pärast,
sest ma usun, et Jumal ei ole valetaja.
Sa täidad selle eesmärgi, mille Ta on sulle ette näinud.
Ma usun, et su saatus läheb täide
ja su ülesanne saab täidetud.
Enne aga peab pisiasjad korda ajama.
Ma usun, et Jumal saadab oma äratushüüu
sellele hukkuvale rahvale
ja sina oled sellesse kaasatud.
Sea end selleks valmis!
Ühtki ülesannet ei anta ilma ettevalmistuseta.
Ta otsib täna neid südameid,
kes on Talle täielikult avatud
ja neid inimesi, kes on valmis tegutsema.
Tegema asju, mis pole teiste arvates nii populaarsed.
Mõnikord ka rohujuuretasandil.
Mõned asetavad ülesanded natuke liiga kõrgele,
olles ettevalmistamata.
Nad ei ole sellest aru saanud, et sinul on oma kapsamaa
ja et väikestest ülesannetest koguneb kokku midagi suuremat.
Need on harjutuspõllud.
Ta otsib selliseid inimesi,
kes ei otsi enda au ega kuulsust,
vaid kes on nõus tegema seda, mida Jumal on neile määranud
hoolimata sellest, et nad ei ole lavatähed,
või kõige populaarsemad.
Kui vaatad ajaloo suuri ärkamisi,
siis ükski ajaloo suurmeestest polnud populaarne omal ajal.
Lugedes näiteks Walesi ärkamisest ja selle alustajast -
tal oli komme palvetada oma toas - väikeses üüritoas, aknad lahti,
nii kõvasti ja valjusti ja nii vara hommikul,
et naabrid said vihaseks.
Nad panid pundi kokku ja tahtsid ta toast välja visata,
kuna keegi ei saanud magada.
Kuid mida see äratusjutlustaja ütles?
"Tuli põleb mu südames. Kuidas ma saan siis vait olla?"
Ta oli nii innukalt Jumala asjade sees,
et ta ei saanud vait olla.
Ta palvetas Walesi ärkamise pärast
ja sai ka oma tahtmise, kuna see oli Jumala plaan.
Ma usun, et Jumal valmistab ette selliseid inimesi,
kes on valmis ka tragöödiateks ja draamadeks,
sest ükski asi ei tule kergelt kätte.
Ka kitsikuse päevil.
Kerge on uskuda siis, kui kõik läheb hästi.
Ma usun, et Jumal langetab oma kirve
sinu nende juurte peale, mis tuleb läbi raiuda.
Iga puu, mis ei too esile head vilja,
raiutakse juurtega läbi.
Ta avab me elus me silmad,
et näeksime, millised juured on halvad
ja millised väravad on jäänud me elus lahti.
Need, mille kaudu hingevaenlane on saanud sisse lipsata,
et hävitada kõiki su tegusid ja ka enneaegselt su eesmärki.
Meie algset eesmärki Jumalariigi põllu peal.
Just need alad,
kus oleme kõige haavatavamad vaenlase hävitusnooltele.
Jumal kutsub meid kõiki kaotatud alasid tagasi vallutama.
Ma usun, et praegusel hetkel kutsutakse just sind,
et me ei mängiks enam vaimulike asjadega,
vaid et meil oleks kirge teha Talle neid asju.
Nagu apostlite aegadel need vaesed kalamehed,
kellel oli kirg kuulutada evangeeliumi sõnumit.
Neid pilgati ja nende kohta öeldi, et nad on kogu maailma mässajad.
Kas sinu kohta on ka nii öeldud?
Jumala abiga saame me läbi neist suletud väravatest,
kust oleksime pidanud sisenema Jumala plaani
juba kaua aega tagasi.
Vallutama tagasi need vaimsed alad,
kus läbimurre on jäänud saavutamata.
Me läheme sellest asjast läbi, mis on meile seaduslikult määratud.
Me saame lõpuks efektiivseks relvaks Jumala armees.
Ma usun, et sa ei taha kuuluda magajate parteisse
või olla passiivne pinginühkija,
sest sind on loodud tegutsema.
Nüüd on aeg tõusta.
Jumal kutsub meid ennekõike patukahetsusele.
Ma usun järgmise ärkamise kohta seda,
et see on patukahetsuse ärkamine,
mis tuleb südamest ja mitte seetõttu, et on vahele jäädud.
Mis on patukahetsus?
See on pöördumine patust.
See tähendab saata vaenlane sinna, kuhu ta kuulub,
kuna tal ei ole luba valitseda su üle.
Sa pead istutama end heasse maasse
ja võitlema head võitlust.
Kas sind on kutsutud ülesannet täitma?
Kas oled lasknud vaenlasel end lämmatada,
nii et oled jäänud rongist maha?
Esimese ilmutuse ajal, mille ma usklikuks saades sain,
ei teadnud ma midagi Ilmutuse raamatust.
Ka Uus Testament oli minu jaoks võõras.
Ma teadsin Vana, aga mitte Uut Testamenti.
Ma kohkusin, kui nägin ilmutuses ekraanilina,
mis langes mu ette ja seal oli rongijaam.
Justkui pimedus oleks maad katnud.
Inimesed ootasid rongi.
Kuna rong hilines, siis nad polnud perrooni ligidal.
Perroonil olid üksikud inimesed, kes vestlesid omavahel.
Ma nägin kaugelt, kuidas rong tuli.
Vedur lähenes ja kaubavagunid olid selle taga.
Rong muudkui lähenes pimedusest.
Lõpuks oli see jaamas.
See võttis sel määral hoogu maha,
et lähedalolevad inimesed said vaevu peale hüpata.
Järsku hakkas rong suure kiirusega ülespoole liikuma.
Rongijaamas olnud inimesed nägid,
et rong tuli ja nüüd juba läheb jälle.
Nad püüdsid vagunist kinni haarata,
kuid pudenesid maha, kuna kiirus oli nii suur.
Rong läks otse taeva poole.
Ma ei saanud sellest nägemusest aru
ja rääkisin sellest koguduses, et sellised ekraanid ilmuvad mu ette,
küsides, mida see tähendab.
Pastor ütles, et äkki see on ülesvõtmine.
Ma küsisin, mis see ülesvõtmine veel on?
Ma ei teadnud seda.
Ta hakkas seletama ja see nägemus on ikka mu silme ees.
Sain aru, et peame olema valmis kuni viimse hetkeni.
Sest sa ei tea, millal see juhtub.
Sa pead olema valmis ja tegema seda,
mida Jumal on algselt tahtnud, et sa teeksid.
Et sa kindlasti istutaksid end heasse maapinda.
Sulle on antud ülesanne -
hakata minema, hakata võitlema,
ühendada end uuesti oma saatusega, mille Jumal on sulle kujundanud.
Ta on andnud igaühele oma ülesande.
Sind pole maha jäetud, vaid sulle on antud ülesanne.
Sa pole jäänud laoriiulile, kui unustatud pakk,
vaid Jumal armastab sind nii palju, et Ta on andnud sulle ülesandeid,
sind nende jaoks lihvides.
Mis su ülesanne võib olla?
Üks tuntud jutlustaja,
kelle vahendusel on tuhandeid inimesi päästetud saanud,
rääkis loo ühest 90-aastasest vanamemmest,
kes oli jaganud talle evangeeliumi sõnumit
ja ta oli tema abil pääste leidnud.
Memmekene rääkis,
et kogu tema usuelu ajal polnud keegi päästetud saanud.
Et see pastor oli esimene.
Aga selle pastori kaudu leidsid pääste tuhanded teised.
Mis on sinu ülesanne?
Mina ei tea.
Ma ei saanud ka enda karjäärist aru.
Kindlasti mitte seal slummides.
Kui mulle oleks alguses näidatud,
et Jumal viib mu slummidesse ja paneb mind lastetööd tegema;
et Ta viib mind prügimägedele ja surnuaedadesse,
siis oleksin öeldnud: "Tänan ei, mul on juba töö.
Ma ei taha haisvat tööd."
Aga Jumal hakkas mind tasakesi ette valmistama.
Ta raius minus juuri läbi.
Selliseid, mis olid sitked ja mis ei kuulunud Tema asjade juurde.
Olin Jumala juurde tulles öelnud,
et teen, mida iganes ja lähen, kuhu iganes,
kuid selliseid asju on ohtlik öelda,
sest Jumal võttiski mind mu sõnast.
Jumal võtab tõsiselt kõike, mida ütled.
Ja korraga oleks nagu katus mulle kaela langenud -
igasugu probleemid, tragöödiad ja draamad hakkasid esile tulema.
Imestasin, et kuidas siis nüüd nii?
Et andsin end üdini Jumalale ja nüüd on vaid õnnetused kaelas.
Aga see oli Jumala kool nendeks ülesanneteks,
mida Ta mulle määras
ja mille Ta oli algselt minu jaoks kavandanud.
Kui vaatan nüüd tagasi,
siis näen, et vajasin igat tragöödiat, kuna need tegid mind alandlikuks.
Jumala tee ei ole karjääriredelil ülespoole ronimine -
aina redelil ülespoole minek, teisi alla kukutades.
Jumala koolis minnakse allapoole nii kaua,
kuni sinus pole enam uhkust ega oma tahet.
See on alandlikkuse kool.
Vahel on see ka pisarate kool.
Sinust kistakse ära seda maailma.
Seda maailma, mida nimetatakse Egiptuseks.
Egiptus tuleb sinust välja saada,
nii et Jumala täiuslik tahe saaks sekkuda sinu ajju.
Su maised unistused peletatakse ära,
et Jumal saaks panna oma unistused su pähe.
Sa oled siis Talle kergesti kättesaadav.
Jumal saab kasutada selliseid inimesi, keda Ta saab mõjutada.
Need, kes on valmis minema sinna, kuhu Tema tahab.
Tegema seda, mida Tema tahab.
Need pole alati kõige populaarsemad tegevused.
Usun, et see kahetsus, mis sinus tekib,
see annab su mootorile jõu,
nii et sa lähed edasi.
Palu Jumalalt andeks ka selle eest, et jäid riiulile seisma.
Kui elumured hakkasid sind lämmatama
ja sa andsid maad masendusele.
Eriti enesehaletsusele.
Enesehaletsus ei kuulu Jumala inimestele.
Temas oled sa kõikvõimas.
Temas oled sa õige.
Temas sa suudad kõike.
Kui mõistad, mida õigsus tegelikult tähendab.
Ma teen tööd Filipiinidel
ja Vaikse ookeani saartel
ja ma palvetasind endale pidevalt töökaaslast,
kes oleks kogenud ja oma elukooli läbinud.
Jumal andiski eelmisel aastal.
Ta oli kogenud Aasia misjonär,
kes oli tegutsenud Jaapanis 11 või 12 aastat.
Ta mõistis seda kultuuri.
Ma ütlesin talle, et saadaksin ta Filipiinidele slummide teenistusse.
Kas oled nõus?
Kas tuleksid mu partneriks?
Siis ta mõtles ja ütles, et vaatame.
"Ma teen ühe reisi ja vaatame siis, kas see mind huvitab?"
Seletasin, et töö pole lihtne
ja ta vastas, et eks siis koha peal ole näha.
Natuke enne minekut, kui piletid olid tellitud,
tuli ta mu juurde öeldes:
"Ma ei tea, mis saab, sest mu selg on paigast ära.
Saan end vaevalt painutada.
Ma ei kujuta ette, kuidas ma hakkama saan."
Õnnistasin teda ja ütlesin, et tulgu aga,
sest küll Jumal selle kõik korda ajab.
Ta tuli ja oli seal pikka aega,
ja kui ta tagasi tuli, kuulsin vaid häid sõnumeid.
Kui ta tagasi tuli, seletas ta kirglikult,
et see oli just see, mida ta teha tahab.
Seal oli ka igasugu draamat toimunud, kuid see innustas teda.
Küsisin selle jutu käigus, kuidas ta seljaga hakkama sai?
Ta pani käe selja peale:
"Ohhoo, ma olen ju terveks saanud!"
Kui sa teed Jumala tööd,
siis selliseid asju juhtub.
Ta oli seljavalust täiesti terve
ja mina sain endale koostööpartneri.
Jumal andis mulle õige koostööpartneri.
Üle maailma evangeeliumi kuulutamine
pole ühe inimese töö.
Kõiki on vaja ja just nimelt ka sind.
Ta täiendas oma osaga seda,
mis minul oli natuke kehv.
Filipiinid on katoliiklik maa.
Ma olin slummides koole rajanud, juhatades õpetajaid
ja korraldades igas suuruses koosolekuid.
Tervendanud haigeid vaimuandide läbi ja muud sellist.
Kuid ma mõtlesin alati, miks need inimesed alati nutavad?
Ükskõik, mis koosolek ka polnud, nad ikka nutsid.
Mõtlesin algul, et küll nad on üllad!
Nad kahetsevad kõvasti ja nutavad patu pärast.
Aga siis läksin samasse kogudusse ja jälle samad inimese nutsid.
Kolmas kord - jälle nutsid.
Siis mõtlesin, et midagi on viltu. See pole õige.
Kui küsisin neilt, kas nad kahetsevad ja kas nutavad oma olukorra pärast,
siis öeldi: "Ei. Me nutame alati."
Ma ei saanud sellest aru.
Arvasin, et need, kes on halvas olukorras,
nutavad oma slummielu pärast,
aga see polnud nii.
Kuniks sinna läks üks teine misjonär.
Ta tuli tagasi ja ütles: "Nüüd ma mõistan, miks nad nutavad.
Neil on katolik taust.
Nad mõistavad ja kujutavad ette, et nad ei kõlba Jeesusele Kristusele."
Mitte keegi polnud neile õpetanud õigeksmõistmisest.
Kui ta hakkas õigsusest õpetama, hakkas sündima imelisi asju.
Nad hakkasid vabanema koormatest,
mis olid neid aastaid maha surunud.
Kõlbmatuse tundest,
enesehaletsusest ja sellest, et nad ei kõlba millekski
ja et nad ei saa millegagi hakkama.
Mulle meenus siis soomlaseks olemine.
Me oleme rahvas, keda on ka rõhutud
ja me arvame, et me ei kõlba millekski.
Me oleme sünnist saati masendunud.
Me ei usu endasse ega enda võimetesse.
Me vaatame naaberrahvaid, et küll nad on ikka edukad,
aga meie mitte.
Lõpuks muutub me süda kõvaks.
Kui aga süda on kõva, siis see on kui kivi.
Jumala eesmärk on murda kivist süda,
nii et see saaks lihast südameks.
Nii et sina hakkaksid tundma,
mida sina saad teha Jumalariigi heaks.
Sest sa suudad ja sa saad.
Sul on mõõdetamatu annus Jumala energiat.
Kui me saame usklikuks,
siis Jumal ristib meid Püha Vaimuga.
Mida see tähendab?
Seda, et sa oled kõndiv väeallikas.
Meile kõigile on antud sama mõõduga Püha Vaimu.
Seda ei antud nii, et Anne Miettinen saab 60%
ja Minna saab 10%, kuna ta pole olnud tore ja hea
ja mulle ei meeldi ta nägu.
Meil kõigil on 100%.
Sa oled vaid hoidnud selle alal oma südames.
Kui sealt aga kostub vaikne hääl,
siis Püha Vaim rabeleb seal ja hüüab: "Lase mind välja, lase mind lahti!"
Tee luuk lahti ja lase Püha Vaim vabaks.
Siis näed, et Jumal hakkab sind kasutama.
Iga jutlustaja on alustanud teedelt ja aiaveerest.
Nad on kuulutanud evangeeliumit oma ümbruskonnas.
Neid ei ole lihtsalt kohe lavale tõstetud.
Nö "liftirahvas" on see, kes tahab kiiresti tippu jõuda.
Kuid sealt tullakse ka sama kiiresti alla.
Edenemine käib astme kaupa.
Ära imesta, kui oled kuulunud pigem "trepirahva" hulka,
kus olles jõudnud ühest astmest üles, oled ehk taas libastunud.
See on Jumala kool.
Ma usun, et kui ärkamine tuleb,
siis sa oled valmis, kuna oled end ette valmistanud.
Kui oled lasknud tööl teha oma tööd.
Kui sinus on kibedust, siis raiu need juured läbi.
Kui sa pole andeks andnud,
siis anna andeks.
Jumal tuleb siis sulle poolele teele vastu
ja sa märkad, et ka nendes inimestes toimuvad muutused,
kes on sind valesti kohelnud.
Sinu südame suhtumine viib võidule.
Tähtis on tunnistada oma olukorda -
seda, kus sa oled.
Kui oled omadega puusse pannud, siis tea, et Jumal uuendab su.
Ta tõstab sind üles ja laseb sul vabalt ujuda.
Ta viib su voolavasse vette, ära seisva veega tiigist.
Mis juhtub, kui vesi jääb seisma?
Kalad surevad ära.
Vesi hakkab haisema.
Sa pead olema voolavas vees ja minema vooluga kaasa.
Tea, kus sa seisad ja kuhu sind on istutatud.
Jää Jumala kastekannu alla.
Jää heasse maapinnasesse, mida Jumal saab kasta.
Ole mõjutatav.
Tunnista endale seda olukorda, mis pani sind paigale tarduma
ja Issanda tööst loobuma
ja lahkuma positsioonilt, kus sa pidid olema.
Võib-olla oli see pettumus mõnes eluvaldkonnas
või pettumus koguduses.
Pettumus teistes usklikes.
Võib-olla keegi solvas sind ja seetõttu sa hakkasid end eraldama
ja hakkasid enda ümber müüri ehitama.
Võib-olla sa kibestusid,
võib-olla hakkasid viha pidama.
Seda nimekirja võiks veel jätkata.
Miski, millega jäid elu hammasrataste vahele
ja mis hoiab sinust ikka veel kinni.
Sa ehk ei märkagi seda,
kuna oled liiga kaua keskendunud enda probleemidele,
sinu enda minale.
Tänane sugupõlv on minakeskne.
Kõike tahetakse ainult endale - minule ja minu vajadusteks.
Sama juhtub kogudustes.
Ma küsisin kord Issandalt, et miks Ta on loonud koguduse,
kui sealsed inimesed vaid kaklevad ja võistlevad omavahel
ja inimesed ei saa üksteisega hakkama.
Issand vastas:
"Selleks, et sinu vaimuviljad saaksid areneda.
Kus mujal sa saaksid sellist koolitust, kui vaid koguduses!"
Kus mujal saaks tegeleda su viha ja kibedusega?
Kus mujal saaks su pikameelsust testida.
Kui sind enam mitte miski närvi ei aja,
siis oled saavutanud võidu aladel, mis on sind piinanud.
Kui kellegi sõnad ei avalda sulle enam mõju;
kui "noahoop" selga ei avalda enam mõju
siis oled kasvanud ja edasi läinud
ja siis hakkab Jumala plaan tööle su elus.
Siis asud sa selle ülesandega tööle, mille Jumal on sulle andnud.
Siis Ta saab ka usaldada su hoolde rohkem,
kuna kõik on sulle juba varem antud.
Taevas on suur varaait sinu ja su väeallika jaoks.
Ta lisab kõiki ande su annetele,
kui oled läbinud alandlikkuse kooli.
Kohe, kui oled andnud end täielikult Tema teenistusse.
Sa võid end ka luukereks paastuda,
kuid mis sellest paastust kasu on,
kui sa pole oma elus neid juuri läbi raiunud
ja kui su kivist süda pole muutunud lihaks
kõigi nende tragöödiate ja kogemuste kaudu,
millest sul on lubatud läbi minna või mida hingevaenlane tekitas.
Mine edasi! Hakka liikuma!
See ongi selle õpetuse eesmärk.
Et sa saavutaksid selle eesmärgi, mille Jumal on sulle andnud.
Et sa saaksid mõjutatavaks.
Et su oma lihalik loomus tõmbuks kokku väga väikeseks,
nii et see ei vinguks kogu aeg, kui sa hommikul ärkad,
oodates juba hommikul, mil tõused.
Löö see vana lihalik loomus risti, öeldes: "Ära järgne mulle enam!"
Issand tahab, et sa oleksid läbipaistev,
et sa oleksid särav
ja et su silmad põleksid Jeesusele Kristusele.
Nii nagu vanasti öeldi,
et usklikke tunti nende põlevatest silmadest
ja sellest, et nende silmades oli sära.
Silmad on hinge peegel.
Ehk siis - sa oled saadaval.
Sa teed meeleldi Tema heaks asju.
Mitmete argipäevas on liiga palju asju,
nii et neil pole aega kuulata seda väikest häält,
mida Jumal proovib neile öelda.
Nad ei ole saadaval.
Nad on täitnud end selle maailma asjadega,
aga sina oled sündinud selle aja jaoks.
Jumal on valmistanud sind selle aja jaoks.
Sa pole juhuslikult siia sündinud.
Ta on sind kavandanud.
Ta korraldas sulle hea alguse.
Tema mõtted sinu kohta on head ja mitte halvad
nagu ütleb Jumala Sõna.
Sind on kavandatud selle aja jaoks.
Ma usun, et see õnnestub sul.
Kohe, kui sa usud iseendasse.
Jumal ei kuku läbi.
Ta pole sind juhuslikult valinud,
vaid enda eesmärke silmas pidades.
Sinu töö on läbi raiuda need juured
ja lasta Jumalal need pahad juured sinust välja juurida.
Ma usun, et see õnnestub sul.
Me jätkame veel selle teemaga, kuidas saavutada oma elu eesmärke
ja ka selles küsimuses, kas oled oma probleemide vang?
Hoolimata sellest, et su elus võib olla valusaid probleeme,
anna need kõik Jeesusele Kristusele,
sest sa oled väärtuslik ja kallis.
Tänu Issandale!
Aitäh, Isa, et Sa puudutad me kuulajaid.
Tänu Issand, et Sa õnnistad
ja annad neile soosingu Jeesuses Kristuses
nii et nad on lõpuponnistuseks valmis,
mille Jumal annab ka Soomele.
Ta annab selle.
Tulgu see ükskõik, mil moel.
See juhtub ka sinu elus.
Sa oled seal rongijaamas - valmis ja ootamas rongi,
mis ongi su ülesanne.
See juhtub sinu ja Tema koostöös.
Jumala ja sinu koostöös,
et sa ei jääks vaid rannale ekslema.
Ma loodan, et said sellest saatest midagi
ja et su südames süttis üks tulekahju.
Sa pole tuhk, vaid tuli,
mille Jumal on põlema pannud.
Kui see on ära kustunud,
siis sütita see uuesti.
Tõlge: Külli Kuusk